Шероз Муъминзода

Шероз Абдуҷаббор Муъминзода (Шерозҷон Абдуҷабборович Тоҷибоев; зод. 27 сентябри 1982, Хуҷанд) — ҳуқуқшинос, омӯзгор, номзади илмҳои ҳуқуқшиносӣ (2015), дотсент.

 Зиндагинома 
Шероз Муъминзода Донишгоҳи давлатии тиҷорати Тоҷикистонро дар соли 2004 бо ихтисоси ҳуқуқшинос хатм кардааст. Соли 2015 рисолаи номзадиашро таҳти унвони «Танзими ҳуқуқии шартномаҳои фючерие, ки дар биржаҳои молӣ баста мешаванд» ҳимоя намудааст.

 Корнома 
Тайи солҳои 2004—2007 ба ҳайси ассистенти кафедраи ҷомеашиносӣ, 2007—2009 мудири бахши кор бо ҷавонони Комплекси ягонаи таълимии Донишгоҳи давлатии тиҷорати Тоҷикистон дар шаҳри Хуҷанд, солҳои 2009—2012 дар вазифаҳои муовини декани факултети тиҷорат, фаъолияти гумрукӣ ва ҳуқуқ, 2012—2015 мудири бахши тайёрӣ, 2015—2017 ёвари директор ва солҳои 2017—2018 декани факултети тиҷорат ва ҳуқуқи Донишкадаи иқтисод ва савдои Донишгоҳи давлатии тиҷорати Тоҷикистон, солҳои 2018—2024 декани факултети ҳуқуқшиносии Донишгоҳи давлатии ҳуқуқ, бизнес ва сиёсати Тоҷикистон ва солҳои 2004—2025 муовини ректор оид ба корҳои таълими Донишгоҳи давлатии ҳуқуқ, бизнес ва сиёсати Тоҷикистон буд.

Аз 28 майи 2025 ректори Донишгоҳи давлатии ҳуқуқ, бизнес ва сиёсати Тоҷикистон таъйин шудааст.

 Таълифот 
Дар равияи ҳуқуқи соҳибкорӣ ва гражданӣ тадқиқот бурда, дар ин самт беш аз 100 маводи илмию тадқиқотиаш дар маҷаллаҳои илмии ҷумҳурӣ ва берун аз он ба табъ расидаанд.

 Эзоҳ 

Гурӯҳ:Омӯзгорон аз рӯи алифбо
Гурӯҳ:Омӯзгорони Тоҷикистон
Гурӯҳ:Олимони Тоҷикистон
Гурӯҳ:Ҳуқуқшиносони Тоҷикистон
Гурӯҳ:Олимони Донишгоҳи давлатии ҳуқуқ, бизнес ва сиёсати Тоҷикистон
Гурӯҳ:Олимони асри XXI
Гурӯҳ:Ҳуқуқшиносон аз рӯи алифбо